На основу члана 38 став 1 тачкa 22 Закона о локaлној самоуправи („Службени лист Црне Горе“, бр. 2/18, 34/19, 38/20, 50/22 и 84/22), члана 39 Статута општине Беране („Службени лист Црне Горе-Општински прописи“, бр. 42/18) и члана 10 став 3 Одлуке о организовњу ЈУ„Полимски музеј“ Беране („Службени лист Црне Горе - Општински пропис'', бр. 9/09 и 29/09) Скупштина општине Беране, на сједници одржаној **07. новембра 2023**.године, донијела је

**Р Ј Е Ш Е Њ Е**

**О ИЗМЈЕНИ РЈЕШЕЊА О ИМЕНОВАЊУ САВЈЕТА**

**ЈУ ''ПОЛИМСКИ МУЗЕЈ'' БЕРАНЕ**

I Тачка III Рјешења о именовању Савјета ЈУ ''Полимски музеј'' Беране („Службени лист

Црне Горе – Општински прописи“, бр. 54/22) мијења се и гласи:

’’Констатује се престанак мандата члановима Савјета ЈУ ''Полимски музеј'' Беране именованих у мандату 2018 -2022. године: Вукашину Митровићу, Нади Лабудовић Софтић, Слободану Обрадовићу, Валентини Бугарин и Бoјани Булатовић''.

II Ово Рјешење ступа на снагу даном доношења, а објавиће се у Службеном листу Црне

Горе-Општински прописи.

**СКУПШТИНА ОПШТИНЕ БЕРАНЕ**

**Број:02-016/23-464 Предсједник Скупштине**

**Беране, 08. 11. 2023. године Новица Обрадовић**

**О б р а з л о ж е њ е**

***Правни основ***

Правни основ доношења овог рјешења је садржан у члану 38 став 1 тачка 22 Закона о локалној самоуправи којим је прописана надлежност Скупштини да именује и разрјешава чланове органа управљања јавних служби.

Чланом 39 Статута општине Беране је прописано да у вршењу послова из своје надлежности Скупштина доноси Статут општине, пословник, одлуке, рјешења, закључке, повеље, препоруке, планове, програме и друге акте.

У члану 10 став 3 Одлуке о оснивању ЈУ „Полимски музеј“ Беране, наводи се да предсједника и чланове Савјета именује и разрјешава оснивач.

***Разлози за доношење рјешења***

Измјена Рјешења о именовању Савјета ЈУ ''Полимски музеј'' Беране, врши се ради регистрације органа управљања Полимског музеја у Централни регистар привредних субјеката, јер у овом регистру већ дуже вријеме одбијају да региструју промјене органа у друштву уз инсистирање да оснивач приликом констатације престанка мандата наведе имена и презимена свих чланова одбора директора.